Nobeta Edaletî ya keyeyanê tepişteyanê nêweşan û tepişteyanê ke înfazê înan ameyo vêşnayene Baroyê Wanî de roja 30. de dewam kena. Ewro keyeyan Komeleya Heqanê Merdiman (ÎHD) ya Wanî zîyaret kerde.
Nameyê keyeyan ser o Aslihane Tîmur qisey kerd û vat: ''ÎHD tim seba tepişteyan têgêreno, hetê keyeyan de yo. Ma reyna veng danê ke ganî nobete rê paştdayîş bêro kerdene.''
Serekê ÎHDyê Wanî Avûkat Mehmet Karataşî zî ard ziwan ke waştişê keyeyan waştişê merdimîye yê û vat: ''Ganî pêro tepişteyê nêweşî cade bêrê veradayene. Veranêdayîşê nê tepişteyan vera heqanê merdiman o. Ma do paştdayîşê bi nobete rê dewam bikerê.''
